Diversidat Cultural y lingüistica en o Camín de Sant Chaime, ye una exposición que se fa en a bastida d'o programa europeu que leva per nombre Camín d'as culturas y as luengas. Ye una acción empentada per seis entidatz europeas encargadas d'o desarrollo de luengas rechionals y financiada en un 50% per l'Agencia Ejecutiva en el Ámbito Educativo, Audiovisual y Cultural (EACEA).    O pelegrín que fa o camín no lo fa como una cursa impermeable. Tot o largo d'a rota fa partache, conoix, se comunica, y amonico-amonico va emplindo a suya mochila de nuevas experiencias, culturas y luengas.    Esta exposición itinerant se mira d'acercar a o visitant a l'amalgama sinfinita de colors que forma este microcosmos denominau Camín de Sant Chaime, fendo-lo d'una traza enchugardida y fendo-le una invitación a participar y a reflexionar arredol d'a diversidat lingüística y  cultural.